**Iktatószám:** III/642/3/2019 **Tárgy:** Tájékoztatás

**Ügyintéző:** Vargáné Bari Hajnalka **Címzett:** budapest@jarokelo.hu

 **Hiv.szám:** JAROKELO-BUDAPEST-00036414

**Járókelő Egyesület**

*részére*

**Tisztelt Címzett!**

Hivatkozással a JAROKELO-BUDAPEST-00036414 hivatkozási számú, – Budapest XI. kerület, Szent Gellért téri metrómegálló kijáratánál - közterületen - egy elhagyott, rozsdás kerékpárroncsról szóló – írásbelinek nem minősülő elektronikus beadványára, amelyet a Főpolgármesteri Hivatal Városigazgatóság Főosztályon keresztül a Fővárosi Közterület-fenntartó Zrt. Köztisztasági Igazgatóság továbbított 2019. március 04-én a Fővárosi Önkormányzati Rendészeti Igazgatóság részére, az alábbiakról

**t á j é k o z t a t o m:**

A beadványban foglaltak tartalmi vizsgálatát követően megállapítottam, hogy az *a panaszokról és közérdekű bejelentésekről szóló 2013. évi CLXV. törvény* (továbbiakban: Panasz tv.) értelmében közérdekű bejelentésnek minősül, ezért az abban foglaltakat a Panasz tv. 1. § (3) bekezdése szerint kivizsgáltam és az alábbi intézkedéseket tettem.

Megállapítottam, hogy a közérdekű bejelentésben előadottakkal olyan körülményre hívják fel a figyelmet, amelynek orvoslása vagy megszüntetése a közösség vagy az egész társadalom érdekét szolgálja, ezért a közérdekű bejelentés érdemi kivizsgálása érdekében közterület-felügyelői helyszíni hatósági ellenőrzés került elrendelésre 2019. március 08-án.

A helyszíni hatósági ellenőrzés alkalmával az eljáró közterület-felügyelők megállapították, hogy a bejelentés tárgyát képező elhagyott, rozsdás kerékpárroncs a bejelentésben megjelölt helyszínen található. Tekintettel erre a közterület-felügyelők a kerékpárroncsot erővágó segítségével a helyszínről eltávolították, majd a Budapest XI. kerületi Polgármesteri Hivatal részére talált tárgyként átadták.

Kérem tájékoztatásom szíves tudomásul vételét.

Budapest, 2019. március 13.

 **Hermann Gábor**

 **szolgálati igazgatóhelyettes**

 nevében és megbízásából:

 **Diós Dávid**